**รายงานการประชุมสภาองค์การบริหารส่วนตำบลหนองจอก**

**สมัยสามัญ สมัยที่ ๓ ครั้งที่ ๒ ประจำปี พ.ศ. ๒๕๖๓**

**วันพฤหัสบดีที่ ๒๐ สิงหาคม พ.ศ. ๒๕๖๓ เวลา ๐๙.๐๐ น.**

**ณ ห้องประชุมสภาองค์การบริหารส่วนตำบลหนองจอก**

**ผู้มาประชุม**

|  |  |  |
| --- | --- | --- |
| **ลำดับที่** | **ชื่อ - สกุล** | **ตำแหน่ง** |
| ๑. | นายสมาน ฤทธิ์บัว | ประธานสภา อบต. |
| ๒. | นายสมชาติ วิริยะ | สมาชิก อบต. |
| ๓. | นางสาวผล ทองมาก | สมาชิก อบต. |
| ๔. | นายมกุล มูลเกตุ | สมาชิก อบต. |
| ๕. | นายสุนทร อิ่มชื่น | สมาชิก อบต. |
| ๖. | นางรำพึง เกตุแก้ว | สมาชิก อบต. |
| ๗. | นายสมยา แช่มช้อย | สมาชิก อบต. |
| ๘. | นายลำพอง นิลเถื่อน | สมาชิก อบต. |
| ๙. | นายเสรี เทพคีรี | สมาชิก อบต. |
| ๑๐. | นายระพิน สังข์ประเสริฐ | สมาชิก อบต. |
| ๑๑. | นายเสงี่ยม เทพลำลึก | สมาชิก อบต. |
| ๑๒. | นายวิชัย กองแก้ว | สมาชิก อบต. |
| ๑๓. | นายนบ จงสี | สมาชิก อบต. |
| ๑๔. | นายอรรถพล อิ่มชื่น | สมาชิก อบต. |
| ๑๕. | นายสามารถ บรรเจิดศิริ | สมาชิก อบต. |
| ๑๖. | ส.ต.อ.ประจวบ นิ่มนุช | เลขานุการสภาฯ |

**ผู้ไม่มาประชุม**

- นายมานัส เปี่ยมสกุล ส.อบต. ม.๒

- นายทรงยศ งามขำ ส.อบต. ม.๑๐

- นางสาวปัทมาวรรณ ชลภาพ ส.อบต. ม.๔

- นายเจือ ทัดจันทร์ รองประธานสภาฯ (ม.๑๓)

**ผู้เข้าร่วมประชุม**

|  |  |  |
| --- | --- | --- |
| **ลำดับที่** | **ชื่อ - สกุล** | **ตำแหน่ง** |
| ๑. | นางศรุดา อินทะนิน | นายก อบต. |
| ๒. | นายบุญช่วย แตงอวบ | รองนายก อบต. |
| ๓. | นายบัญชา นพวิจิตร์ | ผู้อำนวยการกองช่าง |
| ๔. | นางกชวรรณ สุขแก้ว | หัวหน้าสำนักงานปลัด |
| ๕. | นายสามารถ สมใจ | ผู้อำนวยการกองการศึกษาฯ |
| ๖. | นางศุภานน สืบสมบัติ | ผู้อำนวยการกองคลัง |
| ๗. | นางสาวพัชรี ภะวะเวช | นักจัดการงานทั่วไป |
| ๘. | นางสาวชุลีพร จันทร์แสง | นักวิเคราะห์นโยบายและแผน |

-หน้า ๑-

**เริ่มประชุมเวลา ๐๙.๐๐ น.**

เลขานุการสภาฯ - กล่าวเรียนเชิญประธานสภาฯ จุดธูป เทียนบูชาพระรัตนตรัย กล่าวนำบทสวดมนต์ และปฏิญาณถวายความจงรักภักดีฯ

ประธานสภาฯ - กล่าวเปิดประชุมสภาองค์การบริหารส่วนตำบลหนองจอก สมัยสามัญ สมัยที่ ๓

ครั้งที่ ๒ ประจำปี พ.ศ. ๒๕๖๓

**ระเบียบวาระที่ ๑** **เรื่องที่ประธานแจ้งให้ที่ประชุมทราบ**

ประธานสภาฯ - แจ้งประกาศเรียกประชุมสภา อบต.หนองจอก สมัยสามัญ สมัยที่ ๓ ครั้งที่ ๒ ประจำปี พ.ศ. ๒๕๖๓ วันพฤหัสบดีที่ ๒๐ สิงหาคม ๒๕๖๓ กำหนดระหว่างวันที่ ๑๖ – ๓๐ สิงหาคม ๒๕๖๓ เนื่องจากได้ขออนุมัตินายอำเภอท่ายางขยายการประชุมสภาองค์การบริหารส่วน ตำบลหนองจอกออกไปอีก ๑๕ วัน ตั้งแต่วันที่ ๑๖ – ๓๐ สิงหาคม ๒๕๖๓ เนื่องจากไม่ สามารถพิจารณาร่างข้อบัญญัติงบประมาณรายจ่ายประจำปี พ.ศ. ๒๕๖๔ และเรื่องอื่น ๆ ได้ทันตามประกาศที่กำหนด

- ในการประชุมวันนี้มีผู้ขอลากิจ จำนวน ๔ ท่าน ดังนี้

(๑) นายเจือ ทัดจันทร์ รองประธานสภาฯ (ม.๑๓)

(๒) นายมานัส เปี่ยมสกุล สมาชิกสภา อบต. หมู่ ๒

(๓) นางสาวปัทมาวรรณ ชลภาพ สมาชิกสภา อบต. หมู่ ๔

(๔) นายทรงยศ งามขำ สมาชิกสภา อบต. หมู่ ๑๐

**ระเบียบวาระที่ ๒ เรื่องรับรองรายงานการประชุมสภาองค์การบริหารส่วนตำบล สมัยสามัญ สมัยที่ 3**

**ครั้งที่ 1 ประจำปี พ.ศ. 25๖๓ เมื่อวันพุธที่ ๕ สิงหาคม 25๖๓**

ประธานสภา ฯ - ขอให้ที่ประชุมได้ตรวจสอบรายงานการประชุมเมื่อครั้งที่แล้ว หากสมาชิกสภาฯ ท่านใด

ต้องการแก้ไขหรือเปลี่ยนแปลงข้อความใด ขอได้โปรดนำแจ้งต่อที่ประชุม

ที่ประชุม - ตรวจสอบรายงานการประชุมใช้เวลาพอสมควร

ประธานสภาฯ - ขอให้ตัวแทนคณะกรรมการฯ กล่าวรายงานต่อที่ประชุม

ส.อบต.สมชาติ - กระผมนายสมชาติ วิริยะ สมาชิกสภา อบต. หมู่ ๑ บ้านคลองสายหนึ่ง เป็นตัวแทน คณะกรรมการตรวจรายงานการประชุม ขอแจ้งผลการตรวจสอบของคณะกรรมการว่า รายงานการประชุมสภาองค์การบริหารส่วนตำบลหนองจอก สมัยสามัญ สมัยที่ ๓ ครั้งที่ ๑ ประจำปี พ.ศ.๒๕๖๓ เมื่อวันพุธที่ ๕ สิงหาคม ๒๕๖๓ เวลา ๐๙.๐๐ น. ถูกต้องแล้ว ไม่มีสมาชิกสภาองค์การบริหารส่วนตำบลหนองจอกท่านใดขอแก้ไขรายงานการประชุม ดังกล่าว

ประธานสภาฯ - เมื่อไม่มีสมาชิกท่านใด ขอแก้ไขเปลี่ยนแปลงข้อความใดๆ กระผมขอมติที่ประชุม

มติที่ประชุม - มติเป็นเอกฉันท์ รับรองรายงานการประชุมสภาสมัยสามัญ สมัยที่ ๓

ครั้งที่ ๑ ประจำปี พ.ศ. ๒๕๖๓ เมื่อวันพุธที่ ๕ สิงหาคม ๒๕๖๓

**ระเบียบวาระที่ ๓** **เรื่องค้างพิจารณา**

ประธานสภา ฯ **๓.1 ญัตติ เรื่อง การพิจารณาร่างข้อบัญญัติงบประมาณรายจ่าย ประจำปีงบประมาณ**

**พ.ศ. ๒๕6๔ วาระที่ 2 แปรญัตติ**

/หน้า ๒ เลขานุการสภาฯ...

-หน้า ๒-

เลขานุการสภาฯ - ตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. 2547   
 และแก้ไขเพิ่มเติมถึง (ฉบับที่ 2) พ.ศ. 2554 ข้อ 59 การแปรญัตติร่างข้อบัญญัติ งบประมาณจะกระทำได้เฉพาะการขอลดรายจ่ายหรือการขอลดจำนวนเงินที่ขออนุญาต จ่าย และต้องมีจำนวนสมาชิกสภาท้องถิ่นรับรองเช่นเดียวกับการเสนอญัตติ คำแปรญัตติ ให้เสนอล่วงหน้าเป็นหนังสือต่อประธานสภาคณะกรรมการแปรญัตติภายในระยะเวลาที่ สภาท้องถิ่นกำหนดตามข้อ 45 วรรคสาม และข้อ 49 วรรคหนึ่ง

ข้อ 60 ห้ามไม่ให้แปรญัตติรายจ่ายขึ้นใหม่ หรือเพิ่มเติมรายจ่าย หรือเปลี่ยนแปลงความประสงค์ของจำนวนเงินที่ขออนุมัติจ่าย เว้นแต่จะได้รับคำรับรองจากผู้บริหารท้องถิ่น หรือคำแปรญัตตินั้น ผู้บริหารท้องถิ่นเป็นผู้แปรญัตติ

ข้อ 61 ห้ามไม่ให้แปรญัตติในรายการและจำนวนเงินซึ่งมีข้อผูกพันอย่างใด อย่างหนึ่ง

ดังต่อไปนี้

1. ดอกเบี้ยและเงินส่งใช้เงินต้นเงินกู้
2. รายจ่ายซึ่งเป็นจำนวนเงินที่ต้องจ่ายตามกฎหมาย

ถ้ามีปัญหาว่า รายจ่ายรายการใดมีข้อผูกพันตามวรรคหนึ่งหรือไม่ ให้ประธานสภาท้องถิ่นเป็นผู้วินิจฉัยชี้ขาด

ข้อ 50 เมื่อคณะกรรมการแปรญัตติได้พิจารณาแล้ว จะต้องเสนอร่างข้อบัญญัตินั้นตาม

ร่างเดิม และตามที่มีการแก้ไขเพิ่มเติม พร้อมทั้งรายงานและบันทึกความเห็นยื่นต่อ ประธานสภาท้องถิ่น รายงานนั้นอย่างน้อยจะต้องระบุว่า ได้มีหรือไม่มีการแก้ไขเพิ่มเติม ในตอนหรือข้อใดบ้าง การแปรญัตติและมติของคณะกรรมการแปรญัตติเกี่ยวด้วยการแปร ญัตตินั้นเป็นการใด การสงวนความเห็นของกรรมการแปรญัตติ ตลอดจนการสงวนคำแปร ญัตติด้วยและให้ประธานสภาท้องถิ่นส่งรายงานนั้นแก่สมาชิกสภาท้องถิ่นไม่น้อยกว่า 24 ชั่วโมงก่อนวันประชุมพิจารณาเว้นแต่กรณีต้องพิจารณาเป็นการด่วน

ให้คณะกรรมการแปรญัตติไปร่วมประชุมสภาท้องถิ่นด้วย เพื่อแถลงประกอบรายงาน

หรือชี้แจงข้อสงสัยต่าง ๆ เกี่ยวกับรายงานนั้น

ข้อ 110 ญัตติร่างข้อบัญญัติที่สภาท้องถิ่น ลงมติรับหลักการ และส่งให้

คณะกรรมการแปรญัตติ พิจารณาตามข้อ 49 เมื่อคณะกรรมการแปรญัตติ พิจารณาแล้ว จะต้องเสนอร่างข้อบัญญัติตามร่างเดิมและตามที่มีการแก้ไขเพิ่มเติมพร้อมทั้งรายงานย่อ ยื่นต่อประธานสภาท้องถิ่น รายงานย่อตามวรรคหนึ่ง อย่างน้อยต้องระบุว่าได้มี หรือไม่มี การแก้ไขเพิ่มเติมในตอนใดตอนหนึ่ง หรือข้อใดบ้าง การแปรญัตติและมติของ คณะกรรมการนั้นเป็นประการใดการสงวนความเห็นของคณะกรรมการแปรญัตติ ตลอดจนการสงวนคำแปรญัตติด้วย

ที่ประชุม ฯ - รับทราบ

ประธานสภาฯ - ตามที่ประชุมสภาฯ ได้มีมติรับหลักการ ในวาระที่ 1 แห่งร่างข้อบัญญัติงบประมาณรายจ่ายประจำปีงบประมาณ พ.ศ. 256๔ ไปแล้ว เมื่อคราวประชุมสภาสมัยสามัญ สมัยที่ 3 ครั้งที่ 1 ประจำปี พ.ศ. 25๖๓ เมื่อวันที่ ๕ สิงหาคม 25๖๓ และการพิจารณาในวาระที่ 2 ขั้นแปรญัตติ ซึ่งที่ประชุมได้มีมติตั้งคณะกรรมการแปรญัตติ จำนวน ๗ ท่าน นั้น ได้แก่

/หน้า ๓ (๑) นายเจือ...

-หน้า ๓-

1. นายเจือ ทัดจันทร์ เป็นประธานคณะกรรมการแปรญัตติฯ
2. นายมกุล มูลเกตุ เป็นกรรมการแปรญัตติฯ
3. นายสมชาติ วิริยะ เป็นกรรมการแปรญัตติฯ
4. นายสุนทร อิ่มชื่น เป็นกรรมการแปรญัตติฯ
5. นายเสงี่ยม เทพลำลึก เป็นกรรมการแปรญัตติฯ
6. นายสามารถ บรรเจิดศิริ เป็นกรรมการแปรญัตติฯ
7. นางรำพึง เกตุแก้ว เป็นเลขานุการคณะกรรมการแปรญัตติฯ

- ในวันนี้ประธานคณะกรรมการแปรญัตติฯ ไม่ได้เข้าร่วมประชุม จึงขอเรียนเชิญตัวแทน คณะกรรมการแปรญัตติฯ แถลงรายงานการพิจารณาเสนอต่อที่ประชุมสภาฯ เพื่อ พิจารณา

นายเสงี่ยม เทพลำลึก - ตามมติที่ประชุมได้แต่งตั้งกระผมเป็นคณะกรรมการแปรญัตติ ร่างข้อบัญญัติ

คณะกรรมการแปรญัตติฯ งบประมาณรายจ่าย ประจำปีงบประมาณ พ.ศ. 256๔ และตามที่สภาองค์การ บริหารส่วนตำบลหนองจอก ได้ส่งร่างข้อบัญญัติงบประมาณรายจ่าย ประจำปี งบประมาณ พ.ศ. ๒๕6๔ ที่สภาองค์การบริหารส่วนตำบลได้มีมติรับหลักการแล้วในการ ประชุมสภาองค์การบริหารส่วนตำบล สมัยสามัญ สมัยที่ 3 ครั้งที่ 1 ประจำปี พ.ศ. ๒๕๖๓ เมื่อวันที่ ๕ สิงหาคม ๒๕๖๓ ณ ห้องประชุมองค์การบริหารส่วนตำบลหนองจอก เพื่อให้คณะกรรมการแปรญัตติร่างข้อบัญญัติงบประมาณรายจ่ายประจำปีงบประมาณ พ.ศ. 256๔ ได้พิจารณา โดยกำหนดระยะเวลาเสนอคำแปรญัตติต่อคณะกรรมการแปร ญัตติ ตั้งแต่เวลา ๐๘.๓0 น. ของวันที่ ๗ สิงหาคม พ.ศ. 25๖๓ ถึงวันที่ ๙ สิงหาคม พ.ศ. 25๖๓ (วันที่ ๗ - ๙ ส.ค. 25๖๓ ตั้งแต่เวลา 08.30 – 16.30 น. ของแต่ละวัน ไม่เว้น วันหยุดราชการ) ณ ห้องประชุมองค์การบริหารส่วนตำบลหนองจอก และกำหนดให้ คณะกรรมการแปรญัตติพิจารณาคำแปรญัตติ ในวันที่ 1๐ สิงหาคม 25๖๓ ตั้งแต่เวลา 0๘.๓0 น. เป็นต้นไป ณ ห้องประชุมสภาองค์การบริหารส่วนตำบลหนองจอก

บัดนี้คณะกรรมการแปรญัตติได้ประชุมพิจารณาร่างข้อข้อบัญญัติงบประมาณ รายจ่ายประจำปีงบประมาณ พ.ศ.๒๕6๔ แล้วปรากฏว่า ไม่มีสมาชิกสภาฯ ท่านใดยื่นคำ ขอแปรญัตติเพื่อแก้ไขเพิ่มเติมข้อบัญญัติดังกล่าวแต่อย่างใด คณะกรรมการแปรญัตติจึงได้ พิจารณาร่างข้อบัญญัติงบประมาณรายจ่ายประจำปีงบประมาณ พ.ศ. ๒๕6๔ ดังนี้

1. ส่วนที่ 1 คำแถลงประกอบงบประมาณรายจ่าย ประจำปีงบประมาณ พ.ศ. 256๔

ไม่มีการแก้ไขเพิ่มเติม

2. ส่วนที่ 2 ข้อบัญญัติงบประมาณรายจ่าย ประจำปีงบประมาณ พ.ศ. 256๔

- บันทึกหลักการและเหตุผล ไม่มีการแก้ไขเพิ่มเติม

3. รายละเอียดข้อบัญญัติ

- ชื่อข้อบัญญัติ ไม่มีการแก้ไขเพิ่มเติม

- รายจ่ายตามงานและงบรายจ่าย ไม่มีการแก้ไขเพิ่มเติม

- รายงานประมาณการรายรับ ไม่มีการแก้ไขเพิ่มเติม

- รายงานรายละเอียดประมาณการรายจ่ายงบประมาณรายจ่ายทั่วไป   
 ไม่มีการแก้ไขเพิ่มเติม

/หน้า ๔ –จำนวนเงิน...

-หน้า ๔-

- จำนวนเงิน ไม่มีการแก้ไขเพิ่มเติม

- การปฏิบัติการเบิกจ่าย ไม่มีการแก้ไขเพิ่มเติม

คณะกรรมการแปรญัตติจึงมีมติเป็นเอกฉันท์ให้ส่งร่างข้อบัญญัติงบประมาณ

รายจ่ายประจำปีงบประมาณ พ.ศ. ๒๕6๔ พร้อมบันทึกการประชุมของคณะกรรมการ แปรญัตติให้สภาองค์การบริหารส่วนตำบล ตามร่างเดิมโดยไม่มีการแก้ไขเปลี่ยนแปลง แต่อย่างใด รายละเอียดปรากฏตามสำเนารายงานการประชุมคณะกรรมการแปรญัตติแล้ว

ประธานสภาฯ     - เมื่อที่ประชุมไม่มีท่านใด เสนอขอแปรญัตติ และความเห็นเพื่อเปลี่ยนแปลงเป็นอย่างอื่น จึงขอเสนอให้ที่ประชุมลงมติ ร่างข้อบัญญัติงบประมาณรายจ่าย ประจำปีงบประมาณ พ.ศ. 256๔ ควรผ่านพิจารณาในวาระที่ 2 แปรญัตติ หรือไม่ ท่านใดเห็นสมควรให้ร่างข้อบัญญัติงบประมาณรายจ่ายฉบับดังกล่าวนี้ ผ่านการพิจารณาในวาระที่ 2 โปรดยกมือขึ้น

มติที่ประชุม         -  ที่ประชุมสภาองค์การบริหารส่วนตำบลหนองจอก มีมติเป็นเอกฉันท์เห็นชอบให้ผ่าน ร่างข้อบัญญัติงบประมาณรายจ่ายประจำปี พ.ศ. 256๔ ในวาระที่ 2

**๓.2 เรื่อง พิจารณา ร่างข้อบัญญัติงบประมาณรายจ่าย ประจำปีงบประมาณ พ.ศ. 256๔ วาระที่ 3 ลงมติ**

ประธานสภา ฯ - ตามที่สภาได้มีมติที่ประชุมให้ผ่านการพิจารณาในวาระที่ 2 นั้น ต่อไปเป็นการ พิจารณาในวาระที่ 3 ลงมติ ร่างข้อบัญญัติงบประมาณรายจ่าย ประจำปีงบประมาณ พ.ศ. 256๔ ขอให้สภาองค์การบริหารส่วนตำบลหนองจอกพิจารณาลงมติว่าจะเห็นด้วย ว่าควรตราข้อบัญญัติงบประมาณรายจ่าย ประจำปีงบประมาณ พ.ศ. 256๔ หรือไม่ โดยไม่มีการอภิปรายตามระเบียบกระทรวงมหาดไทย ว่าด้วยข้อบังคับการประชุมสภา ท้องถิ่น พ.ศ. 2547 แก้ไขเพิ่มเติมถึง (ฉบับที่ 2) พ.ศ. 2554 ข้อ 52

มติที่ประชุม - สภาองค์การบริหารส่วนตำบลหนองจอก มีมติเป็นเอกฉันท์ความเห็นชอบตรา เป็นข้อบัญญัติองค์การบริหารส่วนตำบล เรื่อง งบประมาณรายจ่ายประจำปีงบประมาณ พ.ศ. 256๔

ประธานสภา ฯ     - เมื่อที่ประชุมมีมติให้ผ่านร่างข้อบัญญัติ ทั้ง 3 วาระ ตามระเบียบว่าด้วยวิธีการ งบประมาณเรียบร้อยแล้ว จะดำเนินการนำส่งนายอำเภอท่ายาง พิจารณาอนุมัติให้เป็น ข้อบัญญัติงบประมาณรายจ่าย ประจำปีงบประมาณ พ.ศ. 256๔ ขององค์การบริหาร ส่วนตำบลหนองจอกต่อไป

**ระเบียบวาระที่ ๔ เรื่องเสนอเพื่อพิจารณา**

**๔.๑ พิจารณาโอนข้อบัญญัติงบประมาณรายจ่ายประจำปีงบประมาณ พ.ศ.25๖๓**

**พิจารณาโอนข้อบัญญัติงบประมาณรายจ่ายประจำปีงบประมาณ พ.ศ.25๖๓ ของกองคลัง**

ประธานสภาฯ - ขอเชิญนายก อบต. ได้อธิบายรายละเอียดให้ที่ประชุมทราบครับ

นายก อบต. - ตามที่องค์การบริหารส่วนตำบลหนองจอก ได้มีการประกาศใช้ โดยมีผลตั้งแต่วันที่ ๑ ตุลาคม ๒๕๖๒ ปรากฏว่ามีบางหมวดบางรายการยังไม่มีความจำเป็นต้องเบิกจ่ายแต่มีบางหมวดบาง รายการมีความจำเป็นต้องตั้งจ่ายรายการใหม่ จึงมีความจำเป็นต้องโอนงบประมาณรายจ่าย ประจำปี งบประมาณ พ.ศ.๒๕๖๓ ของกองคลังดังนี้

/หน้า ๕ โอนลด...

-หน้า ๕-

**โอนลด** แผนงานบริหารทั่วไป งานบริหารงานคลัง หมวดค่าวัสดุ ประเภทรายจ่าย ค่า วัสดุสำนักงาน งบประมาณตั้งไว้ ๔๐,๐๐๐.- บาท งบประมาณคงเหลือก่อนโอน ๓๒,๔๘๐.- บาท ขอโอนลด ๗,๐๐๐.- บาท แผนงานบริหารทั่วไป งานบริหารงานคลัง หมวดค่าสาธารณูปโภค ประเภท รายจ่ายค่าบริการอินเตอร์เน็ต งบประมาณตั้งไว้ ๓๐,๐๐๐.- บาท งบประมาณคงเหลือ ก่อนโอน ๙,๒๕๑.๒๘ บาท ขอโอนลด ๓,๐๐๐.- บาท แผนงานบริหารทั่วไป งานบริหารงานคลัง หมวดค่าครุภัณฑ์ ประเภทรายจ่าย ค่าบำรุงรักษาและปรับปรุงครุภัณฑ์ งบประมาณตั้งไว้ ๕๐,๐๐๐.- บาท งบประมาณ คงเหลือ ก่อนโอน ๕๐,๐๐๐.- บาท ขอโอนลด ๒๑,๐๐๐.- บาท **โอนเพิ่ม** แผนงานบริหารทั่วไป งานบริหารงานคลัง หมวดค่าวัสดุ ค่าวัสดุคอมพิวเตอร์ งบประมาณตั้งไว้ ๕๐,๐๐๐.- บาท งบประมาณคงเหลือก่อนโอน ๔,๔๔๐.- บาท ขอโอน เพิ่ม ๓๑,๐๐๐.- บาท

**โอนลด** แผนงานบริหารทั่วไป งานบริหารงานคลัง หมวดเงินเดือน (ฝ่ายประจำ) ประเภท รายจ่าย เงินเดือนพนักงาน งบประมาณตั้งไว้ ๑,๔๓๙,๒๘0.- บาท งบประมาณ คงเหลือ ก่อนโอน ๑๒๔,๘๑๐.- บาท ขอโอนลด ๕,๐๐๐.- บาท แผนงานบริหารทั่วไป งานบริหารงานคลัง หมวดเงินเดือน (ฝ่ายประจำ) ประเภทรายจ่าย เงินเพิ่มต่างๆของพนักงานจ้าง งบประมาณตั้งไว้ ๓๘,๗๐๐.- บาท งบประมาณคงเหลือก่อนโอน ๑๐,๘๗๐.- บาท ขอโอนลด ๘,๐๐๐.- บาท แผนงานบริหารทั่วไป งานบริหารงานคลัง หมวดค่าตอบแทนใช้สอยและวัสดุ ประเภท ค่าตอบแทนรายจ่าย ค่าตอบแทนการปฏิบัติงานนอกเวลาราชการ งบประมาณ ตั้งไว้ ๕,๐๐๐.- บาท ขอโอนลด ๕,๐๐๐.- บาท แผนงานบริหารทั่วไป งานบริหารงานคลัง หมวดค่าใช้สอย ประเภทรายจ่าย เกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่น ค่าลงทะเบียน งบประมาณตั้งไว้ ๓๐,๐๐๐.- บาท งบประมาณคงเหลือก่อนโอน ๑๓,๓๐๐.- บาท ขอโอน ลด ๑๑,๐๐๐.- บาท แผนงานบริหารทั่วไป งานบริหารงานคลัง หมวดค่าใช้สอย ประเภทรายจ่าย เกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่น ค่าใช้จ่ายไปราชการ งบประมาณตั้งไว้ ๓๐,๐๐๐.- บาท งบประมาณคงเหลือก่อนโอน ๙,๑๑๙.- บาท ขอโอน ลด ๙,๐๐๐.- บาท **โอนเพิ่มตั้งจ่ายรายการใหม่** แผนงานบริหารทั่วไป งานบริหารงานคลัง หมวดค่าครุภัณฑ์ ประเภท ค่า ครุภัณฑ์ สำนักงาน รายการ เครื่องปรับอากาศ (ชนิดติดผนัง) ขนาด ๒๔,๐๐๐ บีทียู งบประมาณตั้งไว้ ๒๘,๐๐๐.- บาท

/หน้า ๖ แผนงานบริหาร...

-หน้า ๖-

แผนงานบริหารทั่วไป งานบริหารงานคลัง หมวดค่าครุภัณฑ์ ประเภท ค่า ครุภัณฑ์สำนักงาน งบประมาณตั้งไว้ ๑๐,๐๐๐.- บาท ดังนี้ โต๊ะทำงานพร้อมกระจก ๑ ชุด โต๊ะทำงาน ๑ ชุด

เลขานุการสภาฯ- ตามระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วน ท้องถิ่น พ.ศ.๒๕๔๑ แก้ไขเพิ่มเติมจนถึงปัจจุบัน หมวด ๔ การโอนและแก้ไข เปลี่ยนแปลงงบประมาณ ข้อ ๒๗ การโอนเงินงบประมาณรายจ่ายในหมวดค่า ครุภัณฑ์ ที่ดินและสิ่งก่อสร้าง ที่ทำให้ลักษณะปริมาณ คุณภาพเปลี่ยน หรือโอนไปตั้งจ่ายเป็น รายการใหม่ให้เป็นอำนาจอนุมัติของสภาท้องถิ่น

ประธานสภาฯ - ขอให้ที่ประชุมร่วมพิจารณารายการโอนข้อบัญญัติงบประมาณรายจ่าย ประจำปี งบประมาณ พ.ศ. ๒๕๖๓ ของกองคลัง

มติที่ประชุม - มีมติเป็นเอกฉันท์อนุมัติให้โอนงบประมาณดังกล่าวได้

**พิจารณาโอนข้อบัญญัติงบประมาณรายจ่ายประจำปีงบประมาณ พ.ศ.25๖๓**

**ของสำนักงานปลัด**

นายก อบต. - ตามที่องค์การบริหารส่วนตำบลหนองจอก ได้มีการประกาศใช้ โดยมีผลตั้งแต่วันที่ ๑ ตุลาคม ๒๕๖๒ ปรากฏว่ามีบางหมวดบางรายการยังไม่มีความจำเป็นต้องเบิกจ่ายแต่มี บางหมวดบางรายการมีความจำเป็นต้องตั้งจ่ายรายการใหม่ จึงมีความจำเป็นต้องโอน งบประมาณรายจ่ายประจำปีงบประมาณ พ.ศ.๒๕๖๓ ตั้งจ่ายรายการใหม่ของสำนักงาน ปลัด ดังนี้

**โอนลด**

แผนงานกองการศึกษาฯ งานบริหารทั่วไปเกี่ยวกับการศึกษา หมวดค่าตอบแทน ประเภทค่าตอบแทนการปฏิบัติงานนอกเวลาราชการ งบประมาณตั้งไว้ ๕,๐๐๐.- บาท งบประมาณคงเหลือก่อนโอน ๕,๐๐๐.- บาท ขอโอนลด ๕,๐๐๐.- บาท

แผนงานกองการศึกษาฯ งานบริหารทั่วไปเกี่ยวกับการศึกษา หมวดค่าใช้สอย ประเภทรายจ่ายเพื่อให้ได้มาซึ่งบริการ งบประมาณตั้งไว้ ๓๓๐,๐๐๐.- บาท งบประมาณ คงเหลือก่อนโอน ๑๘๔,๔๗๕.- บาท ขอโอนลด ๑๑๖,๖๕๐.- บาท

แผนงานกองการศึกษาฯ งานบริหารทั่วไปเกี่ยวกับการศึกษา หมวดค่าใช้สอย ประเภทโครงการปฐมนิเทศและประชุมผู้ปกครองคณะกรรมการ ศพด. งบประมาณตั้งไว้ ๕,๐๐๐.- บาท งบประมาณคงเหลือก่อนโอน ๒,๖๕๐.- บาท ขอโอนลด ๒,๖๕๐.- บาท

แผนงานกองการศึกษาฯ งานบริหารทั่วไปเกี่ยวกับการศึกษา หมวดค่าใช้สอย ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ ค่าใช้จ่ายในการเดินทางไปราชการในราชอาณาจักร งบประมาณตั้งไว้ ๒๐,๐๐๐.- บาท งบประมาณคงเหลือก่อนโอน ๒๐,๐๐๐.- บาท ขอโอนลด ๒๐,๐๐๐.- บาท

แผนงานกองการศึกษาฯ งานบริหารทั่วไปเกี่ยวกับการศึกษา หมวดค่าใช้สอย ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ โครงการอบรมและพัฒนาศักยภาพบุคลากร ศพด. ด้านคอมพิวเตอร์ งบประมาณตั้งไว้ ๕,๐๐๐.- บาท งบประมาณคงเหลือก่อนโอน ๕,๐๐๐.- บาท ขอโอนลด ๕,๐๐๐.- บาท

แผนงานกองการศึกษาฯ งานบริหารทั่วไปเกี่ยวกับการศึกษา หมวดค่าใช้สอย

/หน้า ๗ ประเภทรายจ่าย...

-หน้า ๗-

ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ ค่าธรรมเนียมและค่าลงทะเบียน งบประมาณตั้งไว้ ๖๐,๐๐๐.- บาท งบประมาณคงเหลือ ก่อนโอน ๓๙,๒๔๐.- บาท ขอโอนลด ๓๙,๒๔๐.- บาท

แผนงานกองการศึกษาฯ งานบริหารทั่วไปเกี่ยวกับการศึกษา หมวดค่าใช้สอย ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ ค่า บำรุงรักษาและซ่อมแซม งบประมาณตั้งไว้ ๖๐,๐๐๐.- บาท งบประมาณคงเหลือก่อนโอน ๔๙,๘๐๐.- บาท ขอโอนลด ๔๙,๘๐๐.- บาท

แผนงานกองการศึกษาฯ งานบริหารทั่วไปเกี่ยวกับการศึกษา หมวดค่าวัสดุ ประเภทวัสดุงานบ้านงานครัว ตั้งงบประมาณไว้ ๓๐,๐๐๐.- บาท งบประมาณคงเหลือ ก่อนโอน ๔,๐๐๐.- บาท ขอโอนลด ๔,๐๐๐.- บาท

แผนงานกองการศึกษาฯ งานบริหารทั่วไปเกี่ยวกับการศึกษา หมวดค่าวัสดุ ประเภทวัสดุโฆษณาและเผยแพร่ งบประมาณตั้งไว้ ๒๕,๐๐๐.- บาท งบประมาณคงเหลือ ก่อนโอน ๑๙,๕๘๐.- บาท ขอโอนลด ๑๙,๕๘๐.- บาท

แผนงานการศาสนาวัฒนธรรมและนันทนาการ งานบริหารทั่วไปเกี่ยวกับศาสนา วัฒนธรรมและนันทนาการ หมวดค่าใช้สอย ประเภท โครงการเฉลิมพระชนมพรรษา พระบาทสมเด็จพระเจ้าอยู่หัวฯ งบประมาณตั้งไว้ ๒๐,๐๐๐.- บาท งบประมาณคงเหลือ ก่อนโอน ๒๐,๐๐๐.- บาท ขอโอนลด ๒๐,๐๐๐.- บาท

แผนงานการศาสนาวัฒนธรรมและนันทนาการ งานบริหารทั่วไปเกี่ยวกับศาสนา วัฒนธรรมและนันทนาการ หมวดค่าใช้สอย ประเภทโครงการเฉลิมพระชนมพรรษา สมเด็จพระบรมราชินีนาถฯ งบประมาณตั้งไว้ ๒๐,๐๐๐.- บาท งบประมาณคงเหลือก่อน โอน ๒๐,๐๐๐.- บาท ขอโอนลด ๒๐,๐๐๐.- บาท

แผนงานการศาสนาวัฒนธรรมและนันทนาการ งานศาสนาวัฒนธรรมท้องถิ่น หมวดค่าใช้สอย ประเภทโครงการส่งเสริมงานประเพณี ศาสนา และวัฒนธรรม งบประมาณตั้งไว้ ๑๖๗,๗๐๐.- บาท งบประมาณคงเหลือก่อนโอน ๔๔,๐๘๐.- บาท ขอ โอนลด ๔๔,๐๘๐.- บาท

รวมโอนลด ๓๔๖,๐๐๐.- บาท

**โอนเพิ่มตั้งจ่ายรายการใหม่ของสำนักงานปลัด**

แผนงานบริหารงานทั่วไป งานบริหารทั่วไป หมวดค่าที่ดินและสิ่งก่อสร้าง ประเภท โครงการก่อสร้างทางลาดผู้พิการพร้อมลานจอดรถผู้พิการและติดตั้งราวจับ บริเวณทางลาด สถานที่ก่อสร้าง ที่ทำการองค์การบริหารส่วนตำบลหนองจอก หมู่ ๑๒ ตำบลหนองจอก อำเภอท่ายาง จังหวัดเพชรบุรี รายละเอียดตามแบบแปลนที่ อบต. หนองจอกกำหนด งบประมาณจำนวน ๓๔๖,๐๐๐.- บาท รายละเอียดตาม เอกสารแนบท้ายรายงานฯ

ประธานสภาฯ - ขอให้ที่ประชุมร่วมพิจารณารายการโอนข้อบัญญัติงบประมาณรายจ่าย ประจำปี งบประมาณ พ.ศ. ๒๕๖๓ ของสำนักงานปลัด

มติที่ประชุม - มีมติเป็นเอกฉันท์อนุมัติให้โอนงบประมาณดังกล่าวได้

/หน้า ๘ ข้อ ๔.๒...

-หน้า ๘-

**๔.๒ พิจารณาจ่ายขาดเงินสะสม**

ประธานสภาฯ - ผู้บริหารได้แจ้งว่าขอเสนอให้สภาองค์การบริหารส่วนตำบลหนองจอก จ่ายขาดเงิน สะสมเพื่อดำเนิน โครงการต่างๆ ขอให้นายก อบต.ชี้แจง

นายก อบต. - ด้วย อบต.หนองจอก มีความประสงค์จะเสนอโครงการต่อที่ประชุมสภา เพื่อแก้ไข ปัญหาความเดือดร้อนของประชาชนในพื้นที่โดยเร่งด่วน จำนวน ๒ โครงการ รายละเอียด ของโครงการดังต่อไปนี้

1. โครงการก่อสร้างรางส่งน้ำคอนกรีตเสริมเหล็กรูปตัวยู หมู่ที่ ๑๒ บ้านแคใหญ่ งบประมาณจำนวน ๔๙๙,๐๐๐.- บาท

เพื่อดำเนินการก่อสร้างรางส่งน้ำคอนกรีตเสริมเหล็กรูปตัวยู ขนาดกว้าง ๐.๘๐ เมตร ลึก ๐.๘๐ เมตร คอนกรีตหนา ๐.๑๐ เมตร ระยะยาวรวม ๒๒๑ เมตรจำนวน ๒ ช่วงดังนี้

ช่วงที่ ๑ จุดเริ่มต้นโครงการช่วงหลังประปาหมู่บ้านแคใหญ่ จุดสิ้นสุดโครงการช่วงเขตคลองชลประทานดี ๙ ขนาดกว้าง ๐.๘๐ เมตร ลึก ๐.๘๐ เมตร คอนกรีตหนา ๐.๑๐ เมตร ระยะทาง ๗๕ เมตร รายละเอียดต่างๆ ตามแบบแปลนที่ อบต.หนองจอกกำหนด

ช่วงที่ ๒ จุดเริ่มต้นโครงการช่วงแนวเขตคลองชลประทานดี ๙ จุดสิ้นสุดโครงการช่วงที่ไร่นางสาวนันทวรรณ อินหลวง ขนาดกว้าง ๐.๘๐ เมตร ลึก ๐.๘๐ เมตร คอนกรีตหนา ๐.๑๐ เมตร ระยะยาว ๑๔๖ เมตร รายละเอียดต่างๆ ตามแบบแปลนที่ อบต.หนองจอกกำหนด

1. โครงการก่อสร้างถนนคอนกรีตเสริมเหล็ก หมู่ที่ ๑๔ บ้านห้วยยาง

งบประมาณจำนวน ๔๙๙,๐๐๐.- บาท สายทางคันคลองสายใหญ่หนึ่ง

เพื่อดำเนินการก่อสร้างถนนคอนกรีตเสริมเหล็ก ผิวจราจรกว้าง ๔.๐๐ เมตร คอนกรีตหนา ๐.๑๕ เมตร ระยะทางยาว ๒๓๓ เมตร หรือพื้นที่คอนกรีตไม่น้อยกว่า ๙๓๒ ตารางเมตร จุดเริ่มต้นโครงการช่วงที่ไร่นายปริชาติ จันทร์ดี จุดสิ้นสุดโครงการช่วงที่นานางเสริม สุขสม รายละเอียดต่างๆ ตามแบบแปลนที่ อบต.หนองจอกกำหนด

- อบต.หนองจอก มียอดเงินสะสมคงเหลือ ณ ปัจจุบัน (วันที่ ๑๐ สิงหาคม ๒๕๖๓) เป็นเงิน ๑๗,๕๖๒,๙๕๔.๓๙ บาท

- มอบให้เลขาสภาฯ ชี้แจงระเบียบเกี่ยวกับการจ่ายขาดเงินสะสม

เลขานุการสภาฯ - ตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การ เก็บรักษาเงิน และการตรวจเงินขององค์กรปกครองส่วนท้องถิ่น พ.ศ.๒๕๔๗ (ฉบับที่ ๔) พ.ศ. ๒๕๖๑ “ข้อ ๘๙ องค์กรปกครองส่วนท้องถิ่นอาจใช้จ่ายเงินสะสมได้ โดยได้รับ อนุมัติจากสภาท้องถิ่นภายใต้เงื่อนไข ดังต่อไปนี้

(๑) ให้กระทำได้เฉพาะกิจการซึ่งอยู่ในอำนาจหน้าที่ขององค์กรปกครองส่วนท้องถิ่น ซึ่ง เกี่ยวกับด้านการบริหารชุมชนและสังคม หรือกิจการที่เป็นการเพิ่มพูนรายได้ขององค์กร ปกครองส่วนท้องถิ่น หรือ กิจการที่จัดทำเพื่อบำบัดความเดือดร้อนของประชาชน ทั้งนี้ ต้องเป็นไปตามแผนพัฒนาขององค์กรปกครองส่วนท้องถิ่น หรือตามที่กฎหมายกำหนด

/หน้า ๙ (๒) ได้ส่งเงิน...

-หน้า ๙-

(๒) ได้ส่งเงินสมทบกองทุนส่งเสริมกิจการขององค์กรปกครองส่วนท้องถิ่นแต่ละประเภทตาม ระเบียบแล้ว

(๓) ให้กันเงินสะสมสำรองจ่ายเป็นค่าใช้จ่ายด้านบุคลากรไม่น้อยกว่าสามเดือนและกันไว้ อีกร้อยละสิบของงบประมาณรายจ่ายประจำปีนั้น เพื่อเป็นค่าใช้จ่ายในการบริหารงาน และกรณีที่มีสาธารณภัยเกิดขึ้น

(๔) เมื่อได้รับอนุมัติให้ใช้จ่ายเงินสะสมได้ องค์กรปกครองส่วนท้องถิ่นต้องดำเนินการก่อ หนี้ผูกพันให้เสร็จสิ้นภายในระยะเวลาไม่เกินหนึ่งปีถัดไป หากไม่ดำเนินภายในระยะเวลา ที่กำหนดให้การใช้จ่ายเงินสะสมนั้นเป็นอันพ้นไป

ทั้งนี้ให้องค์กรปกครองส่วนท้องถิ่นใช้จ่ายเงินสะสมโดยคำนึงถึงฐานะการเงินการ คลังของ องค์กรปกครองส่วนท้องถิ่นและเสถียรภาพระยะยาว

ประธานสภาฯ - เมื่อไม่มีผู้ใดอภิปรายแสดงความคิดเห็นเพิ่มเติม ประธานจึงขอมติที่ประชุม

มติที่ประชุม - มีมติเป็นเอกฉันท์อนุมัติให้จ่ายขาดเงินสะสมจำนวน ๒ โครงการได้ตามที่ผู้บริหารเสนอ

**ระเบียบวาระที่ ๕** เรื่องอื่นๆ (ถ้ามี)

ประธานสภาฯ - ขอเชิญสมาชิกสภาฯทุกท่าน ร่วมงานฌาปนกิจศพ ผู้ช่วยผู้ใหญ่บ้านหมู่ ๓ นายอุดม เกิดแสง ที่วัดหนองบัวในวันนี้เวลา ๑๖.๐๐ น. ขอความร่วมมือสวมชุดกากีร่วมงาน ขอขอบคุณแทนเจ้าภาพมา ณ โอกาสนี้

ส.อบต.มกุล - ขอเสนอให้ทำห้องน้ำบริเวณอาคารศูนย์ อปพร.ด้วยครับ เผื่อในอนาคตมีเจ้าหน้าที่มา อยู่เวรจะได้สะดวก

ส.อบต.สุนทร - กระผมนายสุนทร อิ่มชื่น สมาชิกสภาฯ หมู่ ๓ บ้านหนองบัว ขอปรึกษาปัญหาความ เดือดร้อนของชาวบ้าน คูทิ้งน้ำหน้าบ้านนางผิว มีน้ำท่วมขังตลอดเวลา ขอเสนอให้ทำราง ระบายน้ำออกทางคลองทิ้งน้ำ (ชลประทานดี ๓) ครับ

ประธานสภาฯ - เคสนี้ อบต.ได้ทำแบบแปลนไปตั้งแต่ปีที่แล้ว แต่ติดปัญหาตรงที่ต้องตัดผ่านหน้าบ้าน นางมี พุ่มพวง ซึ่งเจ้าของบ้านไม่ยินยอม จึงดำเนินการใดๆ ไม่ได้

ส.อบต.ระพิน - กระผมนายระพิน สังข์ประเสริฐ สมาชิกสภาฯ หมู่ ๑๑ บ้านบ่อพันงู ขอแจ้งปัญหาตรง คอสะพานของกรมชลประทานฯ ที่กำลังก่อสร้างบริเวณ หมู่ ๑๑ เกิดการยุบตัว จนไม่ สามารถสัญจรไปมาได้ ชาวบ้านเดือดร้อนมากและเข้าใจว่าเป็นการก่อสร้างของ อบต. โดนต่อว่ากันมา จะแก้ปัญหานี้อย่างไรดีครับ

ส.อบต.เสงี่ยม - ปัญหานี้เป็นปัญหาเดียวกันพื้นที่ หมู่ ๑๒ เราแก้ปัญหาเฉพาะหน้าก่อนได้ เดี๋ยวผมจะ เอารถไปเกลี่ยดินกลบให้รถสามารถสัญจรไปมาได้ก่อน แต่ปัญหานี้อย่างไรต้องรวบรวม ชาวบ้านไปคุยกับ เจ้าของงานให้รับทราบปัญหาโดยตรงด้วย

ประธานสภาฯ - มีสมาชิกท่านใด จะอภิปรายเพิ่มเติมหรือไม่ หากไม่มีกระผมขอปิดการประชุม

**ปิดประชุม เวลา ๑๓.๓๐ น.**

(ลงชื่อ) ส.ต.อ. เลขานุการสภาฯ

( ประจวบ นิ่มนุช )

ผู้จดรายงานการประชุม

(ลงชื่อ) ประธานสภาฯ

( นายสมาน ฤทธิ์บัว )

ประธานสภา อบต.หนองจอก

ที่ประชุมสภา อบต.ในการประชุมสมัย.......................................................... คณะกรรมการตรวจรายงานได้ร่วมกันพิจารณาตรวจรายงาน

เมื่อวันที่..........................................................ได้รับรองรายงาน การประชุมฉบับนี้เมื่อวันที่........................................................

การประชุมฉบับนี้แล้ว ลงชื่อ…………………………………………………………

ลงชื่อ…………………………………………………………

(นายสมาน ฤทธิ์บัว) ลงชื่อ…………………………………………………………ประธานสภา อบต.หนองจอก ลงชื่อ.................................................................